cyanic-selkie/wikianc huggingface dataset:
Alliéiert am Zweete Weltkrich
Haaptalliéiert
Frankräich gouf eréischt no senger Befreiung 1944 an der Bedeelegung um Krich géint Däitschland als Haaptalliéierten ugesinn. Et krut och e permanente Sëtz am UN-Sécherheetsrot souwéi eng vun de véier Besatzungszonen an Däitschland an an Éisträich zouerkannt.
Weider Alliéiert
Vun den Achsemuechte besat Länner, déi sech am Macquis, duerch Partisanen- oder Resistenzaktiounen géint de Besatzer gewiert hunn
Aimargues
Se gehéiert zur natierlecher Géigend Petite Camargue.
Usa (Wetter)
D'Usa ass e 34 km laange Floss an Däitschland.
Castiglione Chiavarese
Castiglione Chiavarese ass eng Uertschaft a Gemeng an Italien an der Provënz Genua.
Classic Haribo 2005
Déi '''12. Classic Haribo''' gouf den 20. Februar 2005 gefuer.
Et war déi zweet Kompetitioun vun der Coupe de France 2005 a se stoung um Kalenner vum UCI Europe Tour 2005 an der Kategorie 1.1. Se gouf vum Belsch Gorik Gardeyn gewonnen.
10. Arrondissement vu Paräis
Den '''10. Arrondissement' ( och nach Arrondissement de l'Entrepôt'') ass ee vun zwanzeg Stadbezierker vu Paräis.
Déi aktuell Grenze vum 10. Arrondissement bestinn zanter 1860, nodeems d'Stad op Grond vun engem Gesetz vum 16. Juni 1859 nei opgedeelt gouf. Den haitegen Arrondissement besteet aus den nërdlechen Deeler vun de fréieren 3. a 5. Arrondissementer.
Fréier huet den 10. Arrondissement Arrondissement de l'Enclos Saint-Laurent geheescht, mat Bezuch op de fréiere Maart an der rue Saint-Laurent, do wou hautdesdaags d'Gare de l'Est steet. Obwuel d'Gare schonn 1849 opgoung, ass den Arrondissement eréischt 1977 ëmgenannt ginn. Den aktuellen Arrondissement huet säin Numm vum Douanes-Depot an der rue Léon-Jouhaux.
Quartieren
Wéi all Paräisser Arrondissement ass en a véier administrativ Quartieren ënnerdeelt:
Kuckeswäertes
Kleng Auswiel:
BB 26000 (SNCF)
D'Lokomotiven aus der Serie BB 26000 sinn Elektrolocke vun der SNCF déi och ënner dem Konschtwuert Sybic bekannt sinn. SYBIC steet fir synchrone a bicourant, béides sinn nei Eegenschafte vun der Serie 26000.
Historique
Well a Frankräich 2 Stroumsystemer koexistéieren, den Industriestroum vun 25kV 50 am Norden an den 1,5kV Gläichstroum am Midi, huet d'SNCF traditionell mat Maschinne geschafft déi ënner engem vun den zwéi Reseaue funktionéiert hunn. An den 1960er a 70er Jore goufe mat der BB 25200 a BB 22200 Lokomotive fir béid Systemer bestallt. Well déi vill gefrot a rentabel waren, huet Alstom scho kuerz duerno un enger Nofollgerserie gebaut. Vun 1988 u gouf déi Serie als BB26000 an Déngscht gestallt.
Maria Anwander
D'Maria Anwander, gebuer 1980 zu Bregenz an Éisträich, ass eng éisträichesch Konzeptkënschtlerin.
Vun 2002 bis 2003 huet si Theater-, Film- a Mediewëssenschaften op der Universität Wien studéiert. Duerno huet si vun 2003 bis 2007 Studien op der Akademie der bildenden Künste Wien gemaach, wou si 2008 hiren Diplom krut.
Si wunnt a schafft zu Berlin.
Pensa (Homonymie)
De Begrëff Pensa bezeechent:
Dream a Little Dream
Dream a Little Dream ass en US-amerikanesche Film vum Marc Rocco aus dem Joer 1989.
Boyelles
Boyelles ass eng franséisch Gemeng am Departement Pas-de-Calais an der Regioun Hauts-de-France.
Dead Man Talking
Dead Man Talking ass e belsch-lëtzebuergesch-franséische Film vum belsche Regisseur Patrick Ridremont, deen och d'Haaptroll spillt.
En hat Première den 29. September 2012 um Festival vun Namouer, a koum den 3. Oktober 2012 an der Belsch, an de 27. Mäerz 2013 a Frankräich an zu Lëtzebuerg an de Kino.
Ëm wat geet et am Film?
De William Lamers ass zum Doud verurteelt a soll exekutéiert ginn. Hien huet per Gesetz d'Recht, eng lescht Deklaratioun ze maachen. Am Gesetz steet awer net, wéi laang déi Deklaratioun dauere kann. A sou fänkt de Lamers mat engem laange Monolog un, an hält an hält net op...
Osaka (Homonymie)
Osaka, oder Ōsaka ass:
Ceranesi
Ceranesi ass eng Uertschaft a Gemeng an Italien an der Provënz Genua.
Guémappe
Guémappe ass eng franséisch Gemeng am Departement Pas-de-Calais an der Regioun Hauts-de-France.
12. Arrondissement vu Paräis
Den '''12. Arrondissement' ( och nach Arrondissement de Reuilly'') ass ee vun zwanzeg Stadbezierker vu Paräis.
Geographesch Lag
Den 12. Arrondissement läit am Süd-Oste vun der Stad an ass den éischten Arrondissement um rietsen Uwänner vun der Seine. E grenzt am Norden un den 11. an den 20. an am Süden un den 2. Arrondissement an un d'Seine. Am Oste leien d'Gemenge Saint-Mandé a Charenton-le-Pont.
Mam Bois de Vincennes huet den Arrondissement eng Fläch vu 16,32 km2 an ass domat den zweetgréissten Arrondissement vu Paräis.
Quartieren
Wéi all Paräisser Arrondissement ass en a véier administrativ Quartieren ënnerdeelt:
Kuckeswäertes
Kleng Auswiel:
Pays d'Outremeuse
De Begrëff Pays d'Outremeuse steet fir e puer kleng Gebidder déi Säit der Meuse vu Bréissel (Brabant) aus gesinn, also um rietsen Uwänner vun der Meuse an ëstlech vum deemolege Prënzbistum Léck.
D'Pays d'Outremeuse hunn aus de Gebidder ronderëm Dalhem, Valkenburg (fr.: Fauquemont) an Herzogenrath (nl.: s'Hertogenrade; fr.: Rolduc) bestanen. Si hunn, am Laf vun der Zäit, d'Schicksal vun der Grofschaft a spéiderem Herzogtum Limburg, gedeelt, respektiv vum Herzogtum Brabant.
Wéi d'Herzogtum Brabant, deem Limburg zanter der Schluecht vu Worringen am Joer 1288 ugeschloss war, 1399 an de Besëtz vum Herzog vu Burgund koum, sinn och d'Pays d'Outremeuse een Deel vun den Nidderlande ginn, déi noeneen dem Haus Burgund an dem Haus Habsburg gehéiert hunn. Et däerf een net aus den Ae verléieren, datt d'Haus Habsburg sech nom Karel V. an zwou Linne gedeelt huet. Dofir fanne mer d'Pays d'Outremeuse nom Karel V. an de spueneschen Nidderlanden a spéider, nom spueneschen Ierffollegkrich, vu 1713/14 bis 1794/95 an den Éisträicheschen Nidderlanden. No engem Opstand, an der Regierungszäit vum Philipp II. vu Spuenien, hunn d'Nidderlande sech gedeelt: am Norden ass eng Republik vu siwen onofhängege Provënzen entstanen, an de Süden ass weiderhi vun de Spuenier regéiert ginn. D'Kampfhandlungen hu sech awer weidergezunn.
De 26. Dezember 1661, an engem Vertrag, deen zu Den Haag ënnerschriwwe gouf, ass d'Hallschent vun de Pays d'Outremeuse vun de spueneschen Habsburger un d'Republik vun de Vereenegte Provënzen ofgetruede ginn: Dalhem, Valkenburg a véier Dierfer bei 's-Hertogenrade waren dobäi. Déi Hallschent awer, déi bei de spueneschen Habsburger bleiwe konnt, huet een eegene "Quartier" gebilt, dee sech institutionell méi enk u Limburg ugeleent huet. Den 29. Januar 1778 hunn d'Ständevertriedung vum Limburg an déi dräi Vertriedunge vun deem, wat vun de Pays d'Outremeuse bei den Habsburger bliwwe war, souguer eng eenzeg gemeinsam Vertriedung misse bilden.
Wéi d'Franséisch Revolutioun sech no Norden exportéiert huet, sinn déi Éisträichesch Nidderlande vun der éischter franséischer Republik annektéiert an an Departementer nei opgedeelt ginn. Wat elo d'Pays d'Outremeuse ubelaangt, sou goufen Dalhem a Valkenburg an den Departement Ourthe mat dem Haaptuert Léck integréiert, 's-Hertogenrade, dogéint, an den Departement Meuse-Inférieure mam Haaptuert Maastricht. No der Franséischer Revolutioun an dem Napoléonszäitalter, wéi dann e Vereenegt Kinnekräich vun den Nidderlanden vum Wiener Kongress geschaf gouf, koumen Dalhem a Valkenburg bei d'Provënz Léck, déi den Département de l'Ourthe ofgeléist hat. D'Uertschaft 's-Hertogenrade, déi léiwer bei den Nidderlande bliwwe wier, ass dem Kinnekräich Preisen zougewise ginn (=> Herzogenrath). Schlussendlech ass déi westlech Hallschent vun 's-Hertogenrade bei d'Vereenegt Kinnekräich vun den Nidderlande komm an huet do eng nei Gemeng ënner dem Numm Kerkrade gebilt. Als Deel vun der Provënz Limburg, déi den Département de la Meuse-Inférieure ersat hat, ass se am Kontext vun der Belscher Revolutioun vun der nei gegrënnter Belsch revendikéiert ginn, ass awer no der Deelung vun der Provënz Limburg 1839 bei Holland bliwwen. Kerkrade an Herzogenrath bilden haut eng grenziwwerschreident Duebeluertschaft déi sech den Numm Eurode zougeluecht huet, mat engem gemeinsame Geschäftszentrum op der Grenz, dem EBC.
Jean Regenwetter
De Jean Regenwetter, gebuer den 2. Februar 1943 zu Péiteng, ass e lëtzebuergesche Gewerkschaftler, Politiker (LSAP) a Sportfonctionnaire (FSCL).
Hie war vun 1963 bis 1977 Sekretär vum LAV a vun 1977 bis 1989 President vun der Aarbechterkummer.
Hie war vun 1974 bis 1999 als Deputéierten an der Chamber.
Vun 1981 bis 1999 war hien an der Gemeng Monnerech am Gemengerot.
Zanter 1998 ass hie President vun der FSCL.
Hien ass de Papp vun der Dëschtennispillerin Peggy Regenwetter.
Kiewer Kotlett
Eng Kiewer Kotlett (ukr. котлета по-київськи, russ. котлета по-киевски) ass en Héngerfleeschplat aus der ukrainescher an der russescher Kichen.
Fir d'Preparatioun vum Plat hëlt een e ganze Broschtfilet vun engem Poulet. D'Haut gëtt ofgezunn, de Filet gëtt dee laange Wee an zwou Hallschente geschnidden a flaach geklappt. Duerno gëtt d'Fleesch mat gekilltem Botter oder enger Kraidermëschung gefëllt, an da panéiert een et mat Ee a Panéiermiel, ier een et an de Frigo stellt fir datt d'Fleesch an d'Fëllung virum Kache fest ginn. Schliisslech ginn d'Kiewer Kotletten e puer Minutten a gliddegem Fett frittéiert. Amplaz se an der Friteuse ze preparéiere kann ee se awer och kuerz ubroden an duerno am Uewen opbaken. Heiansdo gëtt eng Broschtschank um Filet gelooss, fir datt déi fäerdeg Kotlett sech mat de Fanger iesse léisst.
D'Erfindung vun de Kiewer Kotelette gëtt de Käch vun engem Sankt Péitersbuerger Nobelrestaurant am Grand Hotel Europe zougeschriwwen. Dëse Restaurant huet vun 1910 bis kuerz virun der Oktoberrevolutioun 1917 existéiert an hat Nei-Michailow-Kotletten (russ. Ново-михайловские котлеты) um Menü, déi hiren Numm méiglecherweis vum Michael-Palast hier haten deen net wäit ewech stoung. Den haitegen Numm vum Plat huet sech eréischt no 1947 duerchgesat, wéi d'Kotletten an engem Kiewer Restaurant ënner dësem Numm ugebuede goufen. Mëttlerweil gehéiere Kiewer Kotletten zu der Standardoffer vu russesche Restauranten.
1998 WW31
Den 1998 WW31 ass en Transneptuneschen Objet.
Hie gouf den 18. November 1998 vum Deep Ecliptic Survey entdeckt a mécht mam Objet S/2000 (1998 WW31) 1 dat éischt entdeckt transneptunescht Duebelsystem zanter der Entdeckung vum Pluto a senge Mounden an ass dat bekanntst wéi och dat symmetreschtst Duebelsystem am Sonnesystem.
Déi zwéi Kierper hu bal déi selwecht Gréisst, d'Verhältnes vun hirem Duerchmiesser ass 1:1,2, d'Verhältnes vun hire Massen ass 1:1,74, wann ee vun de selwechten Uewerflächen an Dichten ausgeet. Hir Ëmlafzäit ëmeneen dauert ronn 570 Deeg, d'Distanz vuneneen ass tëscht ronn 4.000 a 40.000 km, woubäi déi grouss Hallefachs ongeféier 22.000 km ass. D'Duerchmiesser vu béiden Objete leien ongeféier tëscht 100 an 150 km, wann ee vun enger Dicht vun 1 bis 2 g/cm³ ausgeet. Hir kollektiv Mass ass 1/6000 vum System Pluto-Charon.
Edgar Degas
Den Edgar Degas, fir richteg Hilaire Germain Edgar de Gas, gebuer den 19. Juli 1834 zu Paräis an och do de 27. September 1917 gestuerwen, war e franséische Moler a Sculpteur. Hie gëtt dacks zu den Impressioniste gezielt, mat deenen en zesummen ausgestallt huet. Anescht wéi bei hinnen hu seng Biller eng exakt Linneféierung a kloer strukturéiert Bildkompositiounen.
Den Degas huet op där enger Säit eng ganz Rëtsch Portraite geschaf, op där anerer huet hie sech just op e puer Bildsujete konzentréiert, déi en ëmmer nees variéiert huet: Ballet, Jockeyen a Päerd, d'Paräisser Nuetsliewen a Fraen, déi am Gaang sinn, sech schéinzemaachen oder ze wäschen. Hien huet souwuel an Ueleg gemoolt wéi och mat grapheschen Techniken an a Pastell. Seng Plastike weisen eng nei Konzeptioun vun der Skulptur.
Cogoleto
Cogoleto ass eng Uertschaft a Gemeng an Italien an der Provënz Genua.
Wilhelm Diehl (Kreisleiter)
De Wilhelm Diehl, dee fir Schoulmeeschter geléiert hat a spéider Oberregierungsrat a Schulrat gouf, ass schonn den 1. November 1932 an d'NSDAP agetrueden. Vum Mäerz 1933 bis an d'Joer 1945 war hie “Kreisamtsleiter für Erziehung bei der Kreisleitung Trier“. Vum November 1938 bis den August 1939 war hien op Aussig (Ústí nad Labem) geschéckt ginn, fir do d'Schoulwiesen am Sudetenland no nazi-däitschem Muster opzebauen. Vum 1. Abrëll 1940 bis zum 25. August 1940 war hie Mobilmachungs-Kreisleiter zu Bernkastel. Ufanks September 1940 koum den Diehl op Lëtzebuerg, wou hie bis den 1. Mee 1942 „Referent des Volksschulwesens“ beim „Chef der Zivilverwaltung“ (CdZ), dem Gauleiter Gustav Simon, gouf. Donieft war hie vum 1. Oktober 1940 un M-Kreisleiter vum Krees Esch, mat Sëtz zu „Esch-Alzig“, bis hie sech Ufanks September 1944 no Däitschland aus dem Stëbs gemaach huet. Vum 9. September 1944 bis de 16. Mäerz 1945 war hien dunn erëm M-Kreisleiter zu Bernkastel. De 7. Mee 1945 ass hien den Amerikaner an d'Gräpp gefall a gouf op Lëtzebuerg ausgeliwwert. Do ass hien de 25. September 1946 ukomm an am Gronn an de Prisong gestach ginn. Hie koum virun d'Geriicht fir Krichsverbriecher. Et gouf him virgeworf wärend senger Amtszäit zu Lëtzebuerg, responsabel gewiescht ze si fir d'Ëmsiidlung vun 369 Familljen a fir eng Rei vu Verhaftungen, donieft hätt hien dofir gesuergt, datt vill lëtzebuergesch Fonctionnairen entlooss a vill Leit an d'KZ geheit gi wieren. Den 22. Juni 1950 ass am sougenannte „Kreisleiterprozess“ d'Uerteel gesprach ginn: den Diehl gouf zu 17 Joer Zwangsaarbecht condamnéiert. An Däitschland gouf hien am Kader vun der Entnazifizéierungsprozedur duerch d'Uerteel vum 20. August 1952 als „Belasteter” agestuuft. Duerch den Arrêt vun der “Rechtsmittelabteilung“ vun der “Spruchkammer“ vum 26. September 1952 ass awer déi géint hien an d'Wee geleete Prozedur agestallt ginn.
Scout (Rakéit)
Scout ass eng US-amerikanesch Drorakéit a gouf och vun der European Space Research Organisation (ESRO) gebraucht. Fir de Start wëssenschaftlecher Klengsatellitte gouf vun 1958 un, vun der NASA eng bëlleg an onkomplizéiert Rakéit verlaangt. Dës gouf vun der Firma Ling-Temco-Vought Aerospace gebaut. Den erfollegräichen éischte Start war de 4. Oktober 1960.
De leschte Start vun enger Scout-Rakéit war den 9. Mee 1994 vum Space Launch Complex 5 vun der Vandenberg AFB an hat de Satellit MSTI-2 an de Weltraum geschéckt.
Den einfache Grondopbau an déi kleng finanziell Käschten haten de Scout zu der Basis eegener Entwécklungen an anere Länner, sou Italien, Argentinien an Indien gefouert.
Kapell Drénkelt
D'Kapell vun Drénkelt ass eng kathoulesch Kapell déi zur Par Ëlwen–Wäiswampich Saint-François, zum Dekanat Norden an zu der Gemeng Ëlwen gehéiert.
D'Kapell steet zentral am Duerf op der Kräizung vum Duarrefweeg an der Strooss Am Pättchen.
Den 29. Mäerz 2019 gouf se als nationaalt Monument klasséiert.
Geschicht
Bis de 7. Mee 2017 huet d'Kapell zur Par Wilwerdang gehéiert, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Klierf gehéiert huet. Zur Par Wilwerdang huet ausser der Kapell vun Drénkelt och nach d'Parkierch vu Wilwerdang an d'Kapell vu Géidgen gehéiert.
Kierch Lëtzebuerg-Weimeschkierch
D'Kierch vu Weimeschkierch ass eng kathoulesch Kierch déi zur Par Lëtzebuerg Notre-Dame zum Dekanat Lëtzebuerg an zu der Gemeng Lëtzebuerg gehéiert.
SES-16/GovSat
Den SES-16/GovSat(-1) ass e Satellit vun der Joint Venture mam provisoreschen Numm LuxGovSat. Et ass en Telekommunikatiouns- a Méizwecksatellit mat spezielle militäresche Frequenzen am X-Band an am militäresche Ka-Band, mat vollbeweeglechen Héichleeschtungs-Spot beame fir regierungsspezifesch Missiounen am militäreschen a staatleche Beräich. De Constructeur vum Sattelit ass den US-amerikanesche Konzern Orbital ATK.
Kierch Lëtzebuerg-Weimeschkierch
De Patréiner vun der Kierch ass den hellege Mäerten, deem säi Fest den 11. November gefeiert gëtt.
SES-16/GovSat
De Satellit gouf den 31. Januar 2018 mat enger Falcon 9 vun der Firma SpaceX op säin Orbit op der Positioun 21.5°E bruecht. D'Falcon 9 gouf als Drorakéit erausgesicht well d'Arianerakéit déi d'SES normalerweis benotzt net staark genuch ass fir den iwwer 4 Tonne schwéiere Satellit op seng Plaz ze bréngen.
De Satellit deen eng Liewensdauer vu 15 Joer soll hunn, soll follgend Beräicher ofdecken: Subsahara-Afrika, Mëttleren Osten an Nordafrika, Westafrika an Europa, a steet der NATO a sengen Alliéierten zur Verfügung.
Kierch Lëtzebuerg-Weimeschkierch
D'Kierch steet op der Kräizung vun der rue de Laroche mat der rue Henri Lamomesnil. Nieft der Kierch ass de Kierfecht op e puer Niveauen ugeluecht.
D'Kierch gouf den 29. Mäerz 2019 als nationaalt Monumnet klasséiert.
Zu der fréeierer Par Weimeschkierch hun ausser der Weimeschkiercher Parkierch och nach d'Filialkierch vun Dummeldeng, d'Filialkierch vum Kierchbierg an d'Filialkierch aus der Millebaach gehéiert.
Geschicht
D'Par Weimeschkierch ass eng vun den eelsten am Land a gouf schonn ëm d'Joer 723 an engem Dokument vun der Abtei Sankt Maximin Tréier ernimmt.
Déi haiteg Kierch staamt an hirer architektonescher Grondstruktur aus de Jore 1763-64 a gouf vum Weibëschof vun Tréier, dem Johann Nikolaus von Hontheim am Joer 1767 konsekréiert.
An de leschte Joerzéngte vum 19. Joerhonnert si verschidde Vergréisserungen um Gebai gemaach ginn.
Bad Banks
Bad Banks ass eng däitsch-lëtzebuergesch Televisiounsserie. Si gouf 2017 an 2019 vu Letterbox Filmproduktion an Iris Productions, a Koproduktioun mat ZDF an arte produzéiert. Déi éischt Saison gouf am Februar 2018 fir d'éischt gewisen, déi zweet am Februar 2020.
1. Staffel
Déi jonk Investmentbankerin Jana Liekam (Paula Beer), schafft zu Lëtzebuerg bei der Crédit International Financial Group. Wéi si stënterlech entlooss gouf, kritt si Hëllef vun hirer fréier Cheffin Christelle Leblanc (Désirée Nosbusch), fir gläich drop bei der Deutsche Global Invest (DGI) zu Frankfurt eng Plaz ze fannen. Als Konterpartie muss d'Liekam hir Insiderinformatiounen iwwer hiren neie Patron liwweren. Si fënnt eraus, datt d'DGI hire Bilan gefälscht hat...
Produktioun
Uganks 2019 goufen zu Lëtzebuerg (Fräihandelszon um Findel, Konferenzzentrum um Kierchbierg, Esch-Belval); Berlin, Frankfurt a London, an op Barbados an de Joffereninselen d'Episode fir eng zweet Saison gedréint.
Fir d'Produktioun vun der zweeter Staffel krut Iris Productions am Juli 2018 e Subside an Héicht vun 1,7 Milliounen Euro vum Lëtzebuerger Filmfong accordéiert. Si hat d'Joer virdru virdru scho 60.000 Euro fir d'Ausschaffe vum Dréibuch krut.
Soss
Déi zwou éischt Episode goufen den 21. Februar 2018 am Kader vun der Berlinale 2018 eng éischt Kéier gewisen. Dono hat d'Serie an der ZDF-Mediathéik am Streaming e grousse Succès, ier se dann am Mäerz op arte an am ZDF ze gesi war. Am September-Oktober 2018 ass se och op RTL Tele Lëtzebuerg gelaf.
Héninel
Héninel ass eng franséisch Gemeng am Departement Pas-de-Calais an der Regioun Hauts-de-France.
Scala
De Begrëff Scala (ital. scala "Leeder", "Trap") bezeechent:
Zänndokter
En Zänndokter ass eng Persoun, déi am Gesondheetsberäich schafft an op d'Preventioun, d'Diagnos an d'Behandlung vun Erkrankunge vun den Zänn, vum Mond a vum Kifer spezialiséiert ass. E gëtt bei senger Aarbecht dacks vun engem oder méi Assistenten ënnerstëtzt.
14. Arrondissement vu Paräis
De '''14. Arrondissement' ( och nach Arrondissement de l'Observatoire '') ass ee vun zwanzeg Stadbezierker vu Paräis.
Zänndokter
Zänndokter ass e reglementéierte Beruff (zu Lëtzebuerg offiziell: Médecin-dentiste).
14. Arrondissement vu Paräis
Déi aktuell Grenze vum 14. Arrondissement bestinn zanter 1860, nodeems d'Stad op Grond vun engem Gesetz vum 16. Juni 1859 nei opgedeelt gouf. Den haitegen Arrondissement besteet aus Deeler vun de fréieren 11. a 12. Arrondissementer an Deeler vun de Gemenge Montrouge, Gentilly, Vanves a vun der fréierer Gemeng Vaugirard.
Geographesch Lag
De 14. Arrondissement läit um lénksen Uwänner vun der Seine. E grenzt am Osten un den 13., am Westen un de 15., am Norden un de 5. a 6. Arrondissement an am Süden un d'Gemenge Gentilly, Montrouge a Malakoff.
Zänndokter
D'Apollonia vun Alexandria, op Lëtzebuergesch och hellegt Plunni genannt, ass den Zänndokteren hir Patréinesch.
14. Arrondissement vu Paräis
Quartieren
Wéi all Paräisser Arrondissement ass en a véier administrativ Quartieren ënnerdeelt:
Kuckeswäertes
Kleng Auswiel:
2021
D'Joer 2021 huet op engem Freideg ungefaangen.
Evenementer
uechtert d'Joer an uechter d'Welt:
Kinneksspréngerspill
D'Kinneksspréngerspill ass eng Aleedung fir eng bestëmmt Grupp vun Erëffnunge vum Schachspill. Et zielt zu den Oppene Spiller an ass an den ECO-Coden ënner de Schlësselen C40 bis C99 klassifizéiert.
2021
Evenementer
D'COVID-19-Pandemie, mat hire gesondheetlechen a sozio-ekonomesche Konsequenzen, déi uganks 2020 ausgebrach ass, hält weider un. Ufanks des Joers gouf ugefaangen, groussflächeg d'Leit ze impfen, d'Impfcampagnë wäerte méintelaang daueren.
Kinneksspréngerspill
D'Kinneksspréngerspill fänkt mat de follgenden Zich un:
13. Arrondissement vu Paräis
Den '''13. Arrondissement' ( och nach Arrondissement des Gobelins '') ass ee vun zwanzeg Stadbezierker vu Paräis. E gouf geschaaft no der Extensioun vun der Stad am Joer 1860 andeems Deeler vum fréiere 12. Arrondissement grad ewéi Gentilly an Ivry mat integréiert goufen.
De fréieren Aarbechterquartier huet nëmme méi eng kleng touristesch Bedeitung. Hautdesdaags ass den Arrondissement haaptsächlech bekannt fir säin asiatesche Véierel a fir d'Nationalbibliothéik um Uwänner vun der Seine.
Geographesch Lag
Den 13. Arrondissement läit um lénksen Uwänner vun der Seine. E grenzt am Westen un de 14. an de 5. Arrondissement an am Norden, um aneren Uwänner vun der Seine, un den 12. Am Süde stéisst en - déi Säit vum Boulevard périphérique - un d'Gemenge Gentilly, Le Kreml-Bicêtre an Ivry-sur-Seine.
Quartieren
Wéi all Paräisser Arrondissement ass en a véier administrativ Quartieren ënnerdeelt:
Kuckeswäertes
Kleng Auswiel:
Pierre Toussaint
De Pierre Toussaint, gebuer de 27. Mee 1832 zu Schieren an do gestuerwen den 29. Dezember 1923, war e lëtzebuergesche Mëller a Politiker.
Engelcher vu Schëndels
Engelcher vu Schëndels war den Numm, deen d'Press vun deemools enger Bedruchsaffär an de Joren 1932/33 ginn huet. Si bestoung doran, datt eng 80-järeg Witfra vu Schëndels Bréiwer vun hiren Nopesche krut, an deenen dës se gleewe gedoen hunn, se wiere vun "Engelen aus dem Himmel", an an deene se ëm Cadeauen oder Done gefrot hunn, déi ufanks bescheide waren (et goung u mat engem Dëppchen Hammbiersgebeess), mat der Zäit awer ëmmer méi substantiell goufen. Well och aner Leit am Duerf vun dësen "Engele" Post kruten, ass d'Affär schlussendlech viru Geriicht koum.
Och nom Urteel gouf et nach Leit, déi extra op Schëndels goungen, well een do "a Kontakt mat Engele" kéim.
D'Affär gouf zu hirer Zäit, besonnesch am Kader vum Geriichtsprozess, genësslech an der Press breetgetrëppelt. Och dat tragescht Nospill - déi al Damm gouf e puer Méint drop vun hirem Noper op eng grujeleg Aart a Weis erstach - huet héich Welle geschloen. Duerno gouf et roueg drëms, bis ëm 2012/13 eng Verfilmung se nees an Erënnerung bruecht huet.
Bedeelegt Persounen
Véier Awunner vu Schëndels hunn eng Roll an der Affär gespillt:
Bréiwer "aus dem Himmel"
De Begrëff "Engelcher" bezitt sech virun allem op d'Barbara Ewert-Willms an hir Stéifsëschter Theresa, genannt Rosa, déi 1933 15 Joer hat, an déi ufanks bei den Ewerten am Stot gewunnt huet, duerno awer bei der Madame Kerzmann, där hir Haushälterin se war. Si goufen iwwerfouert, d'Auteure vu Bréiwer gewiescht ze sinn, an deene si sech selwer als "Engelein auf Erden" oder "menschgewordene Engel" titeléiert hunn a mat deene se der Madame Kerzmann Kascht (Gebeess, Wäin, Eeër, Fleesch) a spéider och Suen erschwindelt hunn.
Am éischte Bréif, ënnerschriwwe mat "Engelscharen im Himmel" gouf d'Madame Kerzmann just drëms gebieden, en Don vun engem Dëppchen Hammbiersgebeess ze maachen, dat d'Rosa dem Destinataire iwwermëttele géif. Duerno goung et ëm e puer Eeër a Wäin. Geschwënn drop waren et net méi Engelen, mä d'Muttergottes selwer, déi d'Bréiwer ënnerschriwwen huet. Domat goungen och d'Fuerderungen an d'Luucht: Si bräicht e Vëlo (!) - deen d'Mme Kerzmann op Miersch kafe goung -, duerno en Dausend-Frang-Schäin fir datt d'Rosa eng Pilgerrees kéint maachen. Ëm Neijoerschdag da war et de Gott-Papp himself, dee sech op net ganz wäissem Pabeier a krozeleger Schrëft der Madame Kreuzmann ugekënnegt huet, mat 4 Engelen zu Mëtteg iessen ze kommen. Mä well hien nawell vill ze dinn hat, huet hien d'Madame Ewert an hir Sëschter laanscht geschéckt. A schliisslech krut d'Madame Kerzmann e Bréif, an deem se nogeluecht krut, dem hellege Rosa Wilms hiert Haus z'iwwerloossen. D'Fra huet all hire Mutt geholl an un de "Liebe Gott Herr der Heerscharen" zeréckgeschriwwen, si géif dem Theresa gär hiert Haus iwwerloossen, awer wann ech glifft eréischt wa se dout wier.
Geriichtsprozess
De 17. Februar 1933 gouf d'Affär virum Zuchtpolizeigericht verhandelt. Mä viru Geriicht hunn net nëmme déi zwou Ugeklot behaapt, d'Bréiwer wiere wierklech vum Äerzengel Gabriel; och d'Madame Kerzmann huet insistéiert, datt hei kee Bedruch virléich, mä si wierklech mat Iwwerierdeschen a Kontakt stoung. Doru konnt och de Bewäis, datt d'Schrëft vun de Bréiwer eendeiteg als dem Rosa seng identifizéiert gi war; an d'Fro, wat Engelen am Himmel mat engem Vëlo géifen ufänken, näischt änneren. Si blouf bei hirer Iwwerzeegung, Engelen hätte bei hir um Dësch gesiess, an absënns hir Fritten hätten hinne geschmaacht, grad wéi si iwwerzeegt war, den Engel Gabriel am Geriichtssall erkannt ze hunn...
D'Geriicht huet d'Barbara Ewert-Clemens zu enger Strof vun 1000 Frang verurteelt; se krut, wéinst engem gudde Virliewen, circonstances atténuantes. D'Thérèse ("Rosa") Willms gouf fräigesprach mat der Begrënnung, hatt wier nach ze jonk fir seng Dot richteg aschätzen ze kënnen. D'Bréiwer goufe konfiskéiert.
Muerdfall
De 5. Juni 1934 gouf hien zu liewenslänglecher Zwangsaarbecht verurteelt.
Verfilmung
2013 huet de Marc Thoma dës Episod ënner dem Titel D'Engelcher vu Schëndels, mat der Marie-Paule von Roesgen als Ketty Kerzmann, verfilmt.
Troun
En Troun ass e Miwwelstéck (Stull oder Fotell), dat meescht e bësse méi héich wéi déi aner steet an op dat en Herrscher sech bei feierleche Geleeënheete sëtzt. De Begrëff gëtt och heiansdo als Synonym fir d'Monarchie benotzt. Den Troun ass meescht opwänneg dekoréiert.
Rjasan
Rjasan (op Russesch: Рязань, op Mokscha-Mordwinesch: Эрзянь) ass eng Universitéitsstad am Oblast Rjasan am Zentralrussesche Federatiounskrees a Russland. D'Stad läit eng 180 km südlech vu Moskau.
S'ass d'Haaptstad vun hirer Regioun an huet Awunner (Stand ). Rjasan huet eng Fläch vun zirka 224 km².
Robert Gilruth
De Robert Rowe Gilruth, gebuer den 8. Oktober 1913 zu Nashwauk am Minnesota an den USA a gestuerwen de 17. August 2000 zu Charlottesville am Virginia, war en amerikanesche Loft- a Raumfaartpionéier. Hie war tëscht 1961 an 1972 den éischten Direkter vum Johnson Space Center vun der NASA.
De Gilruth hat seng Carrière mat der Erfuerschung vum Iwwerschallfluch a mat der Entwécklung vu mat Rakéite gedriwwene Fliger ugefaangen. Spéider huet hien zum bemannte Weltraumprogramm gewiesselt, wou hien eng zentral Roll bei der Verwierklechung vum Mercury-, Gemini- an Apollo-Programm gespillt huet.
Vun 1937 bis 1958 huet hie fir den National Advisory Committee for Aeronautics (NACA) geschafft an uschléissend fir den Nofollger, d'US-Raumfaartagentur NASA.
Mat der Grënnung vun der NASA gouf de Gilruth Chef vun der Space Task Group, där hir Aufgab et war, e Mënsch virun der Sowjetunioun an de Weltraum ze bréngen. Wéi dee Plang net opgoung, war et de Gilruth, deen den US-President John F. Kennedy dovun iwwerzeegt huet, datt d'Vereenegt Staate méi e grousst Zil bréichten, wéi zum Beispill eng Landung um Äerdmound.
Wéi 1961 an Texas de Manned Spacecraft Center (zanter 1973 Johnson Space Center) gegrënnt gouf, huet de Gilruth hei d'Directioun iwwerholl. Déi Positioun hat hie bis 1972 an hien hat an där Funktioun d'ganz Verantwortung iwwer 25 bemannt Raumflich vu Mercury-Redstone 3 bis Apollo 15. 1971 gouf de Gilruth mat der James-Watt-Medail ausgezeechent. Zanter 1970 gëtt e Bierg an der Antarktis, de Mount Gilruth, no him genannt.
Dono war de Gilruth Beroder am NASA-Haaptquartier zu Washington, bis hien am Joer 1973 an d'Pensioun gaangen ass.
Côte du Maquisard
D'Côte du Maquisard ass en 3.000 m laange Stouss an der Gemeng Theux an der Provënz Léck dee reegelméisseg am Léck-Baaschtnech-Léck gefuer gëtt.
De Stouss huet säin Ufank am Dall vum Wayai op der Grenz mat Spa an op der Kräizung vun der N697 mat der N62. E féiert da bis op de Col du Maquisard wat seng héchst Plaz ass a wou och de Mémorial national au maquisard inconnu ass.
Héichtefuerschungsrakéit
Eng Héichtefuerschungsrakéit ass an der Reegel e ballistesche Fluchkierper, deen aus enger undreiwender Feststoffrakéit an engem opgesaten Notzlaaschtbehälter besteet. D'Virbereedunge fir de Start si méi einfach wéi z. B. an der Raumfaart. Als Notzlaascht gi Moossinstrumenter fir wëssenschaftlech Fuerschungen an Héichten tëscht 45 km an iwwer 1.200 km geschoss. Jee no Zilsetzung kënne follgend Instrumenter agesat ginn:
A ville Fäll falen d'Moossinstrumenter no hirem Héichtenasaz un Fallschiermer zeréck op d'Äerd, wou se gebuerge ginn an d'Miessungen ausgewäert ginn, anerersäits kënnen d'Miessdaten och mat Funk iwwermëttelt ginn.
Als Rakéite kënne prinzipiell gelenkt oder ongelenkt Flëssegkeets-, Hybrid- oder Feststoffrakéiten agesat ginn. Aus Käschtegrënn ginn haut meeschtens ongelenkt Feststoffrakéite gebraucht. Dës Rakéite ginn och als meteorologesch Rakéite bezeechent. Gelenkt Feststoffrakéite ginn nëmme fir Experimenter, déi eng exakt Fluchbunn brauchen, agesat. Flëssegkeets- an Hybridrakéite gi geleeëntlechfir méi schwéier Notzlaaschte gebraucht.
Besonnesch Experimenter
Fir d'Moosse vu Wandvitessë gëtt entweeder d'Positioun vun enger Moosskapsel, déi un engem Fallschierm op d'Äerd zeréckkënnt an och aner Moossinstrumenter (zum Beispill fir d'Bestëmmung vun der Temperatur), bestëmmt oder et gi Konschtstoffsträife mat Metallbeschichtung ofgeworf, deenen hir Fluchbunn mat engem Radar verfollegt ka ginn. Och d'Fabrikatioun vu kënschtleche Wolleken, zum Beispill aus Titandioxid ass heifir méiglech. Fir d'Äerdmagnéitfeld ze vermoossen, gi Behältere mat Alkali- oder Äerdalkalimetaller matgefouert, déi um héchste Punkt vun der Bunn explodéiere gelooss ginn. Duerch d'Sonnestralung ginn déi liicht ioniséierbar Elementer ioniséiert, an déi geluede Ione verdeele sech an Ofhängegkeet vun de Feldlinnen.
Magnum bullarium romanum
Fir d'éischt huet de Chevalier dem Laertius Cherubini säi Bullarium (Roum 1586, fënneft Editioun 1669-72) a sechs Bänn als Editio novissima nogedréckt an du véier Bänn Continuatio erausginn. Nom Band 10 huet e 1738 den Drockprivileg un den Henri-Albert Gosse vu Genf viruverkaf. Deen huet bis 1758 néng weider Bänn erausbruecht, nach ëmmer mat "Lëtzebuerg" als Plaz, wou et gedréckt gouf. 1742 huet hien och déi éischt Bänn frësch erausbruecht oder op d'mannst mat neien Titelsäite verkaf.
Sou ass bannent 31 Joer de "Lëtzebuerger Bullarium" an 19 Folio-Bänn an op ronn 9000 Säiten, mat Bullen aus 1300 Joer vum Poopst Leo dem Groussen (~400-461) bis de Benedict XIV. (1675–1758), entstanen.
The Thomas Crown Affair (Film 1968)
The Thomas Crown Affair ass en US-amerikanesche Film vum Norman Jewison aus dem Joer 1968.
Ëm wat geet et am Film?
Den Thomas Crown, e räiche Geschäftsmann, plangt aus Langweil de perfekte Bankiwwerfall. Awer d'Vicki Anderson, Detektiv bei enger Assurance, geet op d'Sich nom Déif…
Hénin-sur-Cojeul
Hénin-sur-Cojeul ass eng franséisch Gemeng am Departement Pas-de-Calais an der Regioun Hauts-de-France.
Gebéck
D'Gebéck oder de Kifer (maxilla) ass deen Deel vum Kapp dee bei de meeschte Wierbeldéieren do ass fir d'Fudder opzehuelen. Dofir sinn am Gebéck meeschtens Zänn déi an den Alveole sëtzen. D'Gebéck besteet aus dem ieweschten an ënneschte Gebéck.
Njata
Njata ass:
Don Juan ou si Don Juan était une femme...
Don Juan ou si Don Juan était une femme... oder Don Juan 73 ass en italieenesch-franséische Film vum Roger Vadim aus dem Joer 1973.
Ëm wat geet et am Film?
A wann den Don Juan eng Fra wier?
Thierry Mersch
Den Thierry Mersch, gebuer 1971, ass e lëtzebuergesche Pop- a Pop-Rock-Sänger a Schoulmeeschter.
Carrière
1980 ass den Thierry Mersch Member am Musekveräin zu Hengescht ginn. Ufank der 1990er huet hien e Karaokeconcours mat enger Coverversioun vum Lidd Save Your Kisses for Me gewonnen, éier hien 1997 eng klassesch Gesanksausbildung am Dikrecher Conservatoire ugefaangen huet.
Mat de Kanner aus senger Schoulklass huet den Thierry Mersch 2004 d'Lidd Meng Hand opgeholl. Et ass mat enger Solonummer vun him (Wann s du mol d'Flemm hues) als Benefiz-CD verëffentlecht ginn.
2007 huet hien d'Benefiz-CD Kleng Kanneraen opgeholl.
Den Thierry Mersch ass 2011 bei de World Championships of Performing Arts zu Hollywood opgetrueden an huet do Lëtzebuerg vertrueden. Do huet hien et als ee vun 3000 Participanten ënner déi lescht fënnef gepackt, déi an d'Finall komm sinn. Am Ganze konnt hien eng Goldmedail, dräi Sëlwermedailen an eng Bronzemedail gewannen. D'Joer drop huet hien am Musical Jesus Christ Superstar zu Mamer wärend sechs Virstellungen d'Roll vum Apostel Simon Zelotes gespillt.
Säin Album Easy Living ass 2009 um éisträichesche Label Hellywood Music erauskomm. Singleauskoppelunge waren A Night for Dreaming a Gimme More. 2011 an 2013 sinn d'Benefiz-CDen Ee Grapp voll Hoffnung (fir den Telethon) respektiv Kuck net einfach ewech (fir Médecins sans frontières) verëffentlecht ginn.
Dertëscht ass 2012 säin zweeten Album New Visions mat siwe Lidder publizéiert ginn, déi vum Shele Sondheim aus den USA and dem Jimmy Martin produzéiert goufen.
Den 8.3.2018 koum säin 3. Soloalbum "Don´t dream it, do it" raus, dem Thierry säi perséinlechsten an authenteschsten Album bis lo.
Den Thierry Mersch an den Eurovision Song Contest
2013 hunn zwee vu senge Lidder et mat 156 anere Lidder an hiren Interpreten an d'Pre-Selektioun fir d'Schwäizer Virentscheedung gepackt. De Gewënner vum Concours huet d'Land beim Eurovision Song Contest 2014 vertrueden. Déi zwee Lidder vum Thierry Mersch waren Here Again, dat vum Jimmy Martin geschriwwe gouf, an I Am Me, wat de Mersch selwer geschriwwen huet. Et gouf awer keent dervun zeréckbehalen.
Am Januar 2014 huet hie säi Lidd Here Again nei bei Unser Song für Dänemark, der däitscher Virentscheedung fir den ESC eragereecht. Och do ass d'Lidd net weiderkomm.
Mam Sänger Isaac Roosevelt huet de Mersch am Dezember 2014 d'Lidd Shout It Out verëffentlecht, dat erëm bei der däitscher Virentscheedung Unser Song für Österreich agereecht ginn ass. Och domat ass hien net weiderkomm.
Am Mäerz 2018 ass dem Thierry Mersch säin Album Don't Dream It, Do It! erauskomm, bei deem hien un all Lidd matgeschafft a bal all d'Texter geschriwwen huet. Dorop sinn ënner anerem d'Singelen Broken Love, en Duett mam Kelly Decker, a Final Crossroads ze fannen.
Privatliewen
Den Thierry Mersch huet Geschicht, Romanistik a Sinologie studéiert. Zënter 1999 ass hie Schoulmeeschter am Centre scolaire Parc Housen.
Avenue Marie-Thérèse
D'Avenue Marie-Thérèse ass eng Strooss an der Uewerstad vun der Stad Lëtzebuerg. Se ass den Ufank vun der Nationalstrooss 4 a verleeft vun der Bréisseler Plaz a Richtung Westen, laanscht de Stater Park bis op d'Kräizung Boulevard Grande-Duchesse Charlotte / Escher Strooss.
D'Strooss krut hiren Numm als Undenken un d'Maria Theresia vun Éisträich, déi vu 1740 bis 1780 Äerzherzogin vun Éisträich, Kinnek, vun Ungarn (1741 - 1780), Kinnigin vu Béimen (1743 - 1780) an deemno och Herzogin vu Lëtzebuerg war.
Ënner der däitscher Besatzung (1940 - 1944) housch d'Strooss „Maria Theresienallee”.
Gebaier
Laanscht d'Avenue leien ë. a. dës Gebaier:
Syndicat professionnel de l'armée luxembourgeoise
De Syndicat professionnel de l'armée luxembourgeoise, gekierzt SPAL, ass eng Gewerkschaft déi d'Interessie vu follgende Karriäre bei der Arméi vertrëtt: Ënneroffizéier vun der Arméi a vun der Militärmusek, Ënneroffizéier Infirmiers diplômés, Kapereel, Fräiwëllegenzaldoten.
Geschicht
D'Gewerkschaft gouf den 2. Mäerz 1953 ënnert der Bezeechnung Association professionnelle des sous-officiers luxembourgeois (APSOL) gegrënnt. Op Decisioun vun der Generalversammlung vum 25. Mäerz 2011, gouf se op den haitegen Numm ëmgenannt.
Still Life (Film 2013)
Still Life ass e brittesche Film vum Uberto Pasolini aus dem Joer 2013.
Ëm wat geet et am Film?
Den John May ass Beamten an der Stad London. Seng Aarbecht besteet doranner d'Famill vu Leit ze fannen déi eleng a verlooss gestuerwe sinn…
Coreglia Ligure
Coreglia Ligure ass eng Uertschaft a Gemeng an Italien an der Provënz Genua.
Natalie Wood
D'Natalie Wood, gebuer als Natalia Nikolaevna Zakharenko den 20. Juli 1938 zu San Francisco a gestuerwen den 29. November 1981 virun der Santa Catalina Island, war eng US-amerikanesch Schauspillerin.
D'Natalie Wood huet schonn als Kand an Hollywoodfilmer gespillt, a gouf an den 1950er Joren e grousst Teenager-Idol, nodeems se nieft dem James Dean an Rebel without Cause gespillt hat. Fir hir Roll als Judy gouf si fir den Oscar als bescht weiblech Nieweroll nominéiert a krut an där Kategorie e Golden Globe Award.
Hire gréisste Succès am Kino hat se 1961 mat hirer Roll vun der Maria an der Verfilmung vum Leonard Bernstein sengem West Side Story, wou si beim Gesang vun der Marni Nixon gedoubelt gouf.
Si war laang an enger deels stiermescher Relatioun mam Schauspiller Robert Wagner zesummen, respektiv bestuet.
D'Natalie Wood ass bei enger Bootsfaart, bei där hire Mann Robert Wagner an de Schauspiller Christopher Walken derbäiwaren, erdronk.
De Peter Bogdanovich huet hiert Liewen 2004 mat der südafrikanescher Schauspillerin Justine Waddell ënner dem Titel The Mystery of Natalie Wood verfilmt.
Neuville-Vitasse
Neuville-Vitasse ass eng franséisch Gemeng am Departement Pas-de-Calais an der Regioun Hauts-de-France.
Fisch (Homonymie)
Fisch ass:
Nancy Fish
D'Nancy Fish, gebuer de 16. Mäerz 1938 zu Spokane am Bundesstaat Washington als Nancy Gayle Fisch, ass eng US-amerikanesch Filmschauspillerin.
D'Fish war Member vun der Kaméidisgrupp "The Committee", déi an de Joren 1960 vum Del Close gegrënnt gouf. Si huet hir Carrière a Filmer 1963 ugefaangen. D'Schauspillerin gouf gréisstendeels mat der Nieweroll als Nurse Inness an der Tëleesserie The X-Files, an och mat der Roll als Nurse Allerton am Horrorfilm The Exorcist 3 (1990) bekannt.
Si ass d'Mamm vun der Schauspillerin a Mannequin Natasha Silver.
Cape Canaveral AFS Launch Complex 40
De Cape Canaveral AFS Launch Complex 40 (LC-40) ass eng Startramp vun der US Air Force a gehéiert zu der Cape Canaveral Air Force Station a Florida an den USA.
Geschicht
De Complex 40 gouf zesumme mam Complex 41 um nërdlechen Enn vun der CCAFS Ufank 1963 fir de Start vun Titan-IIIC-Rakéite gebaut.
Den éischte Start vun der Startramp war den éischte Fluch vun der Titan IIIC den 18. Juni 1965. No ville manner bekannte Missioune war eng Rakéit mat enger onbemannter Gemini-Kapsel an enger Raumstatiounsatrapp an de Raum geflunn. Et war en Testfluch fir d'US-amerikanesch militäresch MOL-Raumstatioun. Dee Fluch vum 3. November 1966 war awer deen eenzege Fluch vun deem Projet, dee spéider verworf gouf. Den 30. Mee 1974 war vun do eng Titan 3C mam Satellit ATS-6 gestart, deen ënner anerem an Indien d'Nëtzlechkeet vu Satellittentelevisioun fir Entwécklungslänner erprouft hat.
Tëscht Juni 1990 a Juni 1993 gouf de Complex als Deel vun engem 425 Millioune US-Dollar deiere Projet ëmgebaut, fir datt déi nei Titan IV d'Ramp gebrauche konnt. Wärend de Bauaarbechte konnt eng Titan III Commercial mat hirem leschte Fluch de Mars Observer erfollegräich op de roude Planéit transportéieren. E weidere wichtege Meilestee vun den interplanetare Missioune war de Start vum 15. Oktober 1997, mat deem d'Cassini-Huygens-Sonden op de Saturn geschéckt goufen.
De 25. Abrëll 2007 hat dann d'USAF der privater Firma SpaceX d'Erlabnes ginn, fir hir Falcon 9 vum LC-40 aus ze starten. Als éischten Akt vum Ëmbau fir d'Falcon 9 gouf Enn 2007/Ufank 2008 den ale Starttuerm ofgerappt. De 27. Abrëll 2008 gouf de mobile Servicetuerm gesprengt. Enn 2008 goufen dann déi éischt Komponente vum neie Startanlagenopbau ugeliwwert a montéiert. De 4. Juni 2010 war dunn den éischte Start vun enger Falcon-9-Rakéit.
Titan-Rakéiten
Um Startterrrain gouf et zousätzlech e risege mobile Servicetuerm, deen d'Rakéit ëmschléisse konnt. Mat him goufe lescht Virbereedunge gemaach an d'Uewerstuf souwéi d'Notzlaascht op d'Titan gesat. Beim Start stoung den Tuerm distanzéiert vun der Rakéit op enger Parkpositioun.
Gebrauch fir d'Falcon 9
Fir d'Falcon 9 goufen nëmmen de Feierschacht an d'Gleisanlage vum fréiere Komplex erhalen. De komplette Montage vun der Rakéit gëtt an engem neien Hangar um Areal vum Komplex an horizontaler Lag gemaach. E puer Stonne virum Start gëtt d'Rakéit da mat engem Stolgerëscht iwwer dem Feierschacht opgeriicht.
15. Arrondissement vu Paräis
De '''15. Arrondissement' ( och nach Arrondissement de Vaugirard '') ass ee vun zwanzeg Stadbezierker vu Paräis. Et läit um lénksen Uwänner vun der Seine, am Südweste vun der Stad, an ass 1860 entstanen, nodeems d'Stad op Grond vun engem Gesetz vum 16. Juni 1859 nei opgedeelt gouf an d'Gemenge Vaugirard a Grenelle an d'Stad Paräis integréiert goufen.
Den Arrondissement war bis an d'1970er-Joren e Aarbechterquartier an ass haut eng Wunngéigend vun der mëttlerer an héijer Biergerschicht, well e fir Paräisser Verhältnesser relativ roueg geleeën ass; nëmmen am Süden a Südwesten, am Quartier Javel gëtt et vill Sozialwunnengen.
Geographesch Lag
De 15. Arrondissement läit um lénksen Uwänner vun der Seine. E grenzt am Osten, déi aner Säit vun der Gare Montparnasse, un de 14. Arrondissement, am Westen duerch d'Seine getrennt, un de 16. an am Norden un de 7. Arrondissement. Am Süde stéisst en un de Boulevard périphérique op deem senger anerer Säit d'Gemenge Malakoff, Vanves an Issy-les-Moulineaux leien.
Quartieren
Wéi all Paräisser Arrondissement ass en a véier administrativ Quartieren ënnerdeelt:
Kuckeswäertes
Kleng Auswiel:
Canton de Côte d'Argent
De Canton de Côte d'Argent ass eng franséisch administrativ Andeelung an den Arrondissementer Mont-de-Marsan an Dax, am Departement Landes an der Regioun Nei-Aquitaine.
Ravelin
Als Ravelin (och nach: Lunette, Demi-lune oder Tenaille), bezeechent ee bei Festungsanlagen en detachéiert Baussewierk, dat virun enger Courtine läit fir déi ze schützen. Den Numm variéiert jee no Form a Plaz. Den Terme selwer daucht eng éischt Kéier ëm 1450 am Text "Aveu de Meru" op.
Entwécklung
Am Mëttelalter gouf versicht, Mauere besser géint en direkten Ugrëff duerch Infanterie ze schützen. Aus där Ursaach goufe Spëtzten an d'Mauere gebaut, Redan genannt, déi an den Terrain erausgestach hunn. Vun de Flanke vun dëse Wierker konnt ee besser op Infanterie um Fouss vun der Mauer lénks a riets vum Redan schéissen.
Mam Opkomme vun der Belagerungsartillerie ass et néideg ginn, riicht Stécker vu Mauere besser viru Bombardementer ze schützen. Dat wollt een erreechen, andeems virun d'Mauer, spéider Courtine genannt, Wierker gebaut goufen déi de Glacis ënner Beschoss huele sollten, d'Haaptwierker schütze sollten a gläichzäiteg keng direkt Vue méi op d'Mauer zougelooss hunn. Am Ufank ass dat duerch Hiwwele geschitt, déi besonnesch viru Paarten opgeschott goufen. Déi hate schonn de Virdeel, datt Kanounen do placéiert konnte ginn, déi net op de Wiergang vun enger Festungsmauer gepasst hunn. Fir den Exercice 1478 – 1479 gesinn d'Konte fir d'Stad Lëtzebuerg zum Beispill de Bau vun 3 sou Bollwierker (fr.: boulevards ) vir, virun der Juddepaart, der Saint-Jost Paart an der Saint-Ulrich Paart, en vue vun engem imminenten Ugrëff vun den Habsburger.
Eng aner Variant war, fir virun eng Paart eng zweet Paart ze bauen, déi ënner Ëmstänn guer net mat der eigentlecher Paart a Verbindung war, ma nëmmen en direkte Beschoss verhënnere sollt, déi sougenannt Barbacane.
Funktioun
An éischter Linn sollt e Ravelin feindlech Artillerie méi wäit vun der Courtine ewech drécken an eng direkt Vue op d'Courtine verhënneren. Aus deem Grond leien déi Wierker baussenzeg vun der eigentlecher Befestegung.
Gläichzäiteg sollte si et der eegener Artillerie an Infanterie erméiglechen, de Glacis ronderëm besser ze kontrolléieren. Dofir besti si dacks aus spatzen Ecker déi an den Terrain erausstiechen; vun hire Flanken aus sollt et méiglech sinn, Infanterie déi ugräift, ënner Beschoss ze huelen, besonnesch an deem Moment wou déi géif probéieren no un eng Courtine oder eng Bastioun erunzekommen.
Déi Wierker ware méi déif an den Terrain geluecht wéi d'Haaptwierker vu Befestegungen, dat fir virun der géignerescher Artillerie besser geschützt ze sinn, awer och fir datt hir Eruewerung den Haaptfestungswierker näischt kéint schueden. An deem Fall war et ëmmer méiglech vun der Courtine aus, déi méi héich louch, erof op de Ravelin ze feieren. Aus deem Grond hunn sou Wierker eng oppe Kiel, d. h. si si vun hannen net befestegt fir dem Géigner, deen e Ravelin ageholl huet keng Deckung ze bidden.
Wann een eng Festungsfront no italieeneschem Muster kuckt, da wiessele sech d'Spëtze vu Bastiounen a Ravelinen of. Déi zwéin Typpe vu Wierker haten ongeféier déi selwecht Funktioun, nämlech d'Courtine ze schützen, ma hu sech duerch hiren Emplacement ënnerscheet - Bastioune louchen op den zwou Extremitéite vun der Courtine a waren direkt drun ugeschloss. Am Kräizfeier tëscht Bastiounen a Ravelins sollte géigneresch Ugrëffer zesummebriechen, souguer wann déi et sollte bis un de Fouss vun der Courtine packen.
Formen
E Ravelin kann d'Form vun engem Dräieck hunn dee vun zwou Säite befestegt ass, änlech wéi e Redan, oder awer aus méi Ecker bestoen oder enger einfacher Mauer, mat eventuell klenge Bastiounen. Well et sou vill Forme ginn, kann ee keng kloer Zouuerdnunge vun de Formen oder Nimm maachen.